google/wiki40b huggingface dataset:
Dezider Kollár

Životopis

V roku 1955 absolvoval Filozofickú fakultu UK v Bratislave. V roku 1954-1970 pracovník Ústavu slovenského jazyka, Čs.-sov.  inštitútu a Ústavu svet. literatúr a jazykov SAV, od 1970 pôsobil na Pedagogickej fak. UK v Trnave (od 1972 vedúci Katedry ruského jazyka a literatúry, od roku 1982 prodekan), 1959 CSc., 1975 doc. Vedecký záujem sústredil najmä na štúdium súčasnej i historickej lexikológie a lexikografie ruštiny v konfrontácii so slovenčinou. Ako spoluautor a hlavný redaktor  publikoval 14 rusko-slov. slovníkov a prác. Zaslúžil sa o zvýšenie úrovne prekladateľskej práce, šírenie ruského jazyka, výchovu učiteľov a vyučovanie ruštiny na Slovensku.
Army Combat Uniform

Army Combat Uniform alebo ACU  je bojová uniforma Armády Spojených štátov. Skôr sa využívala v digitálne vytvorenom vzore univerzálnej kamufláže čiže UCP, skladajúca sa z prvkov zelenej, pieskovej a šedej farby pre použitie predovšetkým v púšti a mestskom prostredí. V súčasnosti sa zavádza tiež vo vzore Multicam, ktorý je vhodnejšou voľbou pre súčasné konflikty. Uniforma implementuje viacero praktických vylepšení založených na skúsenostiach radových vojakov. Nová uniforma sa začala používať v roku 2007, potom čo zaznamenala úspech u americkej námornej pechoty uniforma McCue vo vzore MARPAT.
Nahrádzanie starých uniforiem Battle Dress Uniform v lesnom vzore Woodland a Desert Combat Uniform s púštnou kamuflážou (používaných od roku 1981, resp. od 1993) sa začalo na začiatku roku 2005, nové uniformy dostali ako prví príslušníci armády v bojových misiách.

Univerzálna kamufláž

Veľká zmena ktorú ACU prináša je kamufláž. Je to tzv. Universal Camouflage Pattern, teda univerzálny kamuflážny vzor. Spája púštne a mestské maskovanie do jedného vzoru. Táto kamufláž poskytuje horšie krytie v lesnom prostredí. Je to dané tým, že americká armáda sa dnes angažuje hlavne okolo Blízkeho východu a okolitých púštnych alebo trávnatých oblastiach, a navyše dnešné mestské oblasti sú ďaleko rozsiahlejšie než predtým, a do nich sa hodí uniforma tiež. Americká armáda vychádza z toho, že neočakáva boje v typických lesných prostrediach, ako napríklad v Európe. Preto je uniforma zameraná hlavne na púštne resp. mestské prostredie. Kamufláž však poskytuje priemerné krytie na akomkoľvek podklade.
Peugeot RCZ

Ocenenia

Peugeot RCZ získal cenu Top Gear 2010 Coupe of the Year a Auto Express Special Design Award 2010.
Isserpent

Poloha

Isserpent má rozlohu 26,31 km². Najvyšší bod je položený 543 m n. m. a najnižší bod 316 m n. m.

Obyvateľstvo

Isserpent má 498 obyvateľov (2009).
Graf vývoja obyvateľstva:
Zdroje: INSEE
Antarktická platňa

Antarktická platňa je tektonická platňa pokrývajúca kontinent Antarktída a priľahlé moria. Jej hranice sú tvorené prevažne divergentnými okrajmi, prípadne transformnými zlomami, s výnimkou aktívneho vulkanizmu na hraniciach s shetlandsku mikroplatňou.
Susedí (od východu na západ) s juhoamerickou platňou, platňou Nazca, pacifickou, austrálskou, somálskou a africkou platňou. Pohybuje sa pomaly (cca 10 mm/rok) smerom od Indického oceánu cez južný pól do južného Pacifiku.
Ján Drgonec

Raná kariéra

Právo vyštudoval na Univerzite Komenského v Bratislave. Potom pôsobil 15 rokov (1977 – 1992) ako vedecký pracovník Ústavu štátu a práva Slovenskej akadémie vied. Začínal ako interný vedecký ašpirant a skončil vo funkcii vedúceho oddelenia občianskeho a obchodného práva. Ako najmladší právnik v Československu tam v roku 1991 získal vedeckú hodnosť DrSc.

Ústavný súd Slovenskej republiky

Ján Drgonec vykonával od 21. januára 1993 do 21. januára 2000 funkciu sudcu Ústavného súdu Slovenskej republiky.

Ďalšia kariéra

V rokoch 2002 – 2007 bol členom Súdnej rady Slovenskej republiky vymenovaným vládou Slovenskej republiky. Vo volebnom období 2002 – 2006 bol zvolený za poslanca Národnej rady Slovenskej republiky za Alianciu nového občana. V máji 2005 z Aliancie nového občana vystúpil a pôsobil ďalej ako nezávislý poslanec. Bol predsedom Ústavnoprávneho výboru Národnej rady Slovenskej republiky a členom Výboru Národnej rady Slovenskej republiky pre nezlučiteľnosť funkcií.

Publikačná činnosť

Ján Drgonec ja autorom rozsiahleho komentáru k Ústave Slovenskej republiky (vyd. 2004, 2007, 2012, 2015). Napísal diela týkajúce sa práv a slobôd ľudí (Základné práva a slobody podľa Ústavy Slovenskej republiky. Zväzok 1, 1997; Základné práva a slobody podľa Ústavy Slovenskej republiky. Zväzok 2, 1999; Sloboda prejavu a sloboda po prejave, 2013), slovenského ústavného súdnictva (Konanie pred Ústavným súdom Slovenskej republiky, 2008, 2012; Ochrana ústavnosti Ústavným súdom Slovenskej republiky, 2010), mediálneho práva (Tlačové právo na Slovensku, 1995; Základy masmediálneho práva, 2008).
Oldřich Lipský

Životopis

Pochádzal z Pelhřimova, kde jeho otec Vilém mal cukráreň s kaviarňou a takisto viedol miestny ochotnícky spolok Rieger. V rodine boli traja bratia, okrem Oldřicha ešte Lubomír (* 1923) a Dalibor (1930 – 1947).

V lete 1945 sa presťahoval z rodného Pelhřimova do Prahy, kde študoval práva a filozofiu, ale po čase dal prednosť divadlu, pracoval ako herec, režisér aj umelecký riaditeľ v Divadle satiry. Po jeho uzavretí pracoval vo filmovom štúdiu Barrandov, najprv ako spoluscenárista a spolurežisér. Svoj prvý vlastný film Cirkus bude! natočil v roku 1954.
Oldřich Lipský natočil veľa veľmi obľúbených filmov, medzi ne patrí napr. Jáchyme, hoď ho do stroje (1974), „Marečku, podejte mi pero!“ (1976), Limonádový Joe (1964), Adéla ještě nevečeřela (1977) alebo Tajemství hradu v Karpatech (1981).
Syn Dalibor (* 1954) ukončil v roku 1979 štúdia FAMU, odbor strihová skladba a je filmovým strihačom a producentom. Dcéra Ludmila je lekárka.
Campagne-lès-Wardrecques

Poloha

Obec má rozlohu 4,69 km². Najvyšší bod je položený 71 m n. m. a najnižší bod 22 m n. m.

Obyvateľstvo

Počet obyvateľov obce je 1 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrysopiji Devedziová

Osaka 2007

Na Majstrovstvách sveta 2007 skončila v trojskoku výkonom 15,04 m na treťom mieste pred Lebedevovou a Savigneovou. Zatiaľ čo prvá Savigneová skočila 15,28 s podporou vetra 0,9 m/s, tak Devedziová 15,04 s protivetrom 0,2 m/s.
Montréal (Yonne)

Poloha

Obec má rozlohu 7,41 km². Najvyšší bod je položený 305 m n. m. a najnižší bod 199 m n. m.

Obyvateľstvo

Počet obyvateľov obce je 195 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jana Pidrmanová

Detstvo

Detstvo strávila vo Františkových Lázních a absolvovala hotelovú strednú školu. Po ukončení štúdia študovala v rokoch 2004 až 2008 na Divadelnej fakulte Akadémie múzických umení v Prahe (DAMU). Medzi jej profesormi boli Eva Salzmannová, Alois Švehlík, Jan Nebeský a Daria Ullrichová. Tiež študovala špeciálne vzdelávanie na Univerzite Hradec Králové.

Kariéra

Po ukončení štúdia na Divadelnej fakulte Akadémie múzických umení v Prahe sa prvýkrát predstavila v Jihočeskom divadle (Jihočeské divadlo, České Budějovice) a od roku 2009 účinkuje v Národnom divadle v Prahe.
Ivan Králik

Životopis

Roku 1960 absolvoval štúdium ruskej a svetovej literatúry a jazykov na Lomonosovej univerzite v Moskve, roku 1970 PhDr. Roku 1960-1964 redaktor vydavateľstva Slovenský spisovateľ, 1964-1966 časopisu Revue svetovej literatúry, od 1966 Hlavný redaktor redakcie publicistiky a dokumentaristiky, od 1974 hlavný šéfredaktor redakcie literárne-dramatického vysielania Československej televízie v Bratislave. Člen medzinárodných porôt televíznych festivalov - Praha, Monte Carlo, Miláno, Bologna a i.
Autor teoretických prác o televíznej dramatickej tvorbe v časopise Televízní tvorba. Významne sa podieľal na rozvoji pôvodnej slovenskej televíznej dramatickej tvorby. vytvoril scenáre k televíznym filmom a inscenáciám na motívy divadelných hier Štefana Králika, scenár k televíznemu literárne-dokumentárnemu pásmu Z jasnopodpolianskych zápiskov (1983), na motívy prozaických diel scenár k televíznej inscenácii Svadba po imeretinsky (1978), Narodeniny (1981).
In Time: The Best of R.E.M. 1988–2003

Pozadie

Skladba „Bad Day“ bola napísaná už v roku 1986, v dobe, kedy bol Bill Berry stále v skupine, ale finálna verzia bola dokončená až pre tento kompilačný album. Skladba „Animal“ bola pôvodne napísaná pre nasledujúci štúdiový album. Podobne bola skladba „All the Right Friends“ napísaná na začiatku 80. rokov a nahraná skupinou až pre film Camerona Crowea Vanilla Sky z roku 2001. Skladba „The Great Beyond“ bola vydaná v roku 1999 na soundtrack filmu Miloše Formana Muž na Mesiaci a stala sa najväčším hitom skupiny R.E.M. vo Veľkej Británii, kde obsadila 3. miesto v rebríčku UK Singles Chart.
Album In Time: The Best of R.E.M. 1988-2003 bol tiež vydaný v špeciálnej limitovanej dvojdiskovej edícii, ktorá obsahuje rarity a B-strany z rovnakého obdobia. Jednodisková edícia sa umiestnila na 1. mieste britského UK Albums Chart a na 8. mieste amerického rebríčku Billboard 200 a získala zlatú platňu. Dvojdisková edícia sa umiestnila na 16. mieste amerického a na 37. mieste britského rebríčka.
V roku 2005 bola vydaná špeciálna dvojdisková edícia obsahujúca CD, DVD-Audio so zvukom vo formáte 5.1 a pôvodný, čiastočne rozšírený, booklet. Do tejto edície nebol zahrnutý disk s raritami a B-stranami z limitovanej dvojdiskovej edície z roku 2003.
Do tejto kompilácie sa nedostala skladba „Shiny Happy People“, ktorá bola odstránená zo zoznamu skladieb kvôli tomu, že bola jednou z najväčších hitov.
Concertgebouw

Concertgebouw (v preklade doslova "koncertná budova") je budova v holandskom Amsterdame, sídlo domovskej koncertnej siene Kráľovského orchestru Concertgebouw. Pre jej vynikajúcu akustiku je považovaná za jednu z najlepších koncertných sál na svete.
Budova bola postavená v rokoch 1883 - 1888, počas tzv. druhého zlatého veku Amsterdamu. Autorom návrhu bol architekt Adolf Leonard von Gendt, ktorý sa inšpiroval lipským Novým Gewandhausom, postaveným o 2 roky skôr. Budova bola otvorená 11. augusta 1888 inauguračným koncertom orchestru zloženého zo 120 hudobníkov a zboru 500 spevákov. Prvý koncert Orchestru Concertgebouw sa uskutočnil 3. novembra 1888 pod vedením Willema Kesa.
V budove sa nachádza Veľká a Malá sála. Hlavná sála Grote Zaal je 44 metrov dlhá, 28 metrov široká a 17 metrov vysoká a má kapacitu 2037 sedadiel. Na stenách a lodžiach sú umiestnené priezviská významných svetových skladateľov. Menšia sála Kleine Zaal je 20 metrov dlhá 15 metrov široká a slúži pre koncerty komornej hudby.
John Bercow

Kariéra

Predtým než bol v roku 1997 zvolený do funkcie poslanca sa o túto pozíciu neúspešne uchádzal vo voľbách v roku 1987 a 1992. Zvolený bol za Buckingham a po roku 2001 bol nominovaný do dvoch tieňových vlád (tieňových premiérov Iaina Duncana Smitha a neskôr Michaela Howarda) a bol tieňovým ministrom medzinárodného rozvoja, neskôr tieňovým ministrom financií. V novembri 2002 rezignoval na svoju funkciu kvôli nezhodám okolo zákona o adoptovaní detí nezosobášenými pármi a pármi rovnakého pohlavia. V roku 2003 sa však vrátil do tieňovej vlády Michaela Howarda. Po sporoch s Howardom bol však odvolaný.
Potom čo dovtedajší predseda Dolnej snemovne Michael Martin oznámil svoju rezignáciu, Bercow sa rozhodol, že sa o uvoľnenú funkciu bude uchádzať vo voľbe predsedu Dolnej snemovne 22. júna 2009, ktorú vyhral. Vo voľbách do Dolnej snemovne v roku 2015 obhájil svoj mandát. Keď zasadla novozvolená snemovňa, ktorá vzišla z volieb v roku 2015, bol nečakane opäť zvolený do čela snemovne. Bercow bol opäť znovuzvolený nečakane po voľbách v roku 2017. Stal sa tak prvým predsedom Dolnej snemovne od druhej svetovej vojny, ktorý bol zvolený do funkcie trikrát.
V októbri 2009 Bercow predsedal prvému výročnému zasadaniu Mládežníckeho parlamentu Spojeného kráľovstva, ktoré prebehlo v Dolnej snemovni, čím spravil z mladých poslancov jedinú skupinu okrem poslancov Dolnej snemovne, ktorí mohli v týchto priestoroch rokovať. Bercow od vtedy predsedal každému z nasledujúcich rokovaní a zúčastnil sa každej výročnej konferencie, aby podporil poslancov Mládežníckeho parlamentu naprieč Spojeným kráľovstvom.
V júli 2014 bol Bercow vymenovaný za kancelára Univerzity v Bedfordshire a v júli 2017 za kancelára Univerzity v Essexe.
Ako predseda Dolnej snemovne si získal obľubu ľudí na sociálnych sieťach pre jeho zaujímavý a často vtipný štýl riadenia schôdzí.
Dňa 9. septembra 2019 oznámil v emotívnom prejave pred plénom snemovne, že odstúpi z funkcie predsedu k 31. októbru 2019, alebo pri predčasných voľbách, ak by sa konali pred koncom októbra.
Komači Onová

Komači Onová (jap. Ono Komači (小野 小町) alebo Ono-no Komači (おの の こまち) ; 9. storočie po Kr.) bola poetka, jeden zo šiestich nesmrteľných japonských básnikov a jediná žena medzi nimi. Jej básne tanka (waka) sa vyznačujú jemnosťou a náznakom milostných citov. Písala už v japonskom písme kana. Žila v cisárskom meste Heian - Kjóto a pravdepodobne i na niektorom vzdialenom mieste od hlavného mesta. Jej básne boli zaradené do prvej cisárskej antológie poézie Kokinšú.
Trsteniarik krovinový

Opis

Trsteniarik krovinový je stredne veľký zástupca svojej čeľadi, meria 12,5 – 14 cm s rozpätím krídel 17 – 19 cm.

Hlas

Spev
34 s., Bangalúr, India
Spieva často v noci, pomaly a opakovane napodobňuje iné druhy, jeho spev je pomalší ako spev trsteniarika obyčajného a obsahuje typické hvizdy trsteniarikovitých. Jeho vábenie je krátke a tvrdé "čik-čik-(čik)".

Biotop

Obýva krovinaté miesta pozdĺž vôd, na čistinkách v listnatých lesoch. Vyhýba sa súvislým trstinovým porastom.

Hniezdenie

Hniezdi od konca mája do augusta. Hniezdo si stavia v hustých kríkoch. Znáša 4 – 6 vajíčok. Obaja rodičia vychovávajú mláďatá 11 – 13 dní.

Potrava

Trsteniarik krovinový sa živý hmyzom aj drobnými bobuľami.
Puilboreau

Poloha

Obec má rozlohu 7,88 km². Najvyšší bod je položený 35 m n. m. a najnižší bod 7 m n. m.

Obyvateľstvo

Počet obyvateľov obce je 5 322 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veľké horké jazero

Veľké horké jazero je slané jazero rozdeľujúce Suezský prieplav na severnú a južnú časť. Úžinou je spojené s Malým horkým jazerom. Dohromady majú obe horké jazerá plochu okolo 250 km².
Pretože prieplav nemá žiadne vzdúvadlá, morská voda zo Stredozemného a Červeného mora tečie voľne do jazier, kde nahrádza vodu, ktorá sa vyparila. Jazero tiež funguje ako vyrovnávacia nádrž redukujúca následky prílivových prúdov v obidvoch moriach.
Počas Šesťdňovej vojny v roku 1967 bol prieplav uzavretý a 14 lodí zostalo uväznených na jazere až do roku 1975. Tieto lode sú známe ako Žltá flotila, pretože ich paluby rýchlo pokryl piesok z púšte.
Chédigny

Poloha

Obec má rozlohu 23,17 km². Najvyšší bod je položený 110 m n. m. a najnižší bod 62 m n. m.

Obyvateľstvo

Počet obyvateľov obce je 554 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Marne

Poloha

Obec má rozlohu 17,8 km². Najvyšší bod je položený 39 m n. m. a najnižší bod 3 m n. m.

Obyvateľstvo

Počet obyvateľov obce je 1 368 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Étourvy

Poloha

Obec má rozlohu 15,41 km². Najvyšší bod je položený 312 m n. m. a najnižší bod 194 m n. m.

Obyvateľstvo

Počet obyvateľov obce je 215 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Troisfontaines-la-Ville

Poloha

Obec má rozlohu 37,88 km². Najvyšší bod je položený 276 m n. m. a najnižší bod 152 m n. m.

Obyvateľstvo

Počet obyvateľov obce je 398 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Divadlo Lab

História divadla

Od založenia Divadelnej fakulty VŠMU (1949) hrávali jej študenti v rôznych provizórnych priestoroch.

Prvé stále divadelné štúdio vzniklo z iniciatívy poslucháčov herectva už v roku 1998. V tom čase pôsobilo pod názvom Štúdio Kaplnka v priestoroch kaplnky Academie Istropolitany, kde mala Divadelná fakulta VŠMU svoje sídlo. V roku 2007, po otvorení novej budovy SND, sa divadelné štúdio presťahovalo do uvoľnených priestorov Malej scény. Spolu so zmenou priestoru zmenilo Štúdio Kaplnka aj svoj názov na Malá scéna VŠMU. No už po troch sezónach sa sťahovalo opäť. Tentokrát do vlastných priestorov v novej budove Divadelnej fakulty VŠMU. A opäť zmenilo aj svoj názov na súčasné Divadlo Lab.

Nové divadelné štúdio tak zahájilo svoju prvú sezónu v roku 2010.

Poslanie

Úlohou Divadla Lab je prezentovať produkcie študentov Divadelnej fakulty rôznych ročníkov. Tvorba a uvádzanie divadelných inscenácií je súčasťou učebného procesu všetkých odborov Divadelnej fakulty VŠMU. Výber inscenovaných diel je do veľkej miery závislí od študentov. Dramaturgia divadla je preto rôznorodá a snaží sa o nové pohľady na rôzne témy. Avšak podľa niektorých názorov nie je divadlo tak experimentálne ako by sa od študentov čakalo.

Iné aktivity

Divadlo Lab je súčasťou siete divadiel, ktoré sa zúčastňujú akcie Noc Divadiel.

Každé dva roky organizuje Divadelná fakulta v aj priestoroch divadelného štúdia medzinárodný festival Istropolitana.
1. vodnopólová liga žien 2011/12

Systém súťaže

Hrala sa iba základná časť, a to turnajovým spôsobom. Turnajov bolo 6, dvakrát vo Vrútkach a Topoľčanoch, a raz v Bratislave a Košiciach.
Umelé srdce

Jarvik 7

V roku 1982 doktor William DeVries implantoval Jarvik 7, prvé zariadenie predurčené stať sa úplne trvalou náhradou srdca. Operácia bola urobená na Universite v Utahu, a pacient bol doktor Barney Clark, zubár zo Seattlu. Clark žil 112 dní s umelým srdcom. Jarvik 7 bolo srdce s pneumatickým pohonom navrhnuté doktorom Willem Kolffom a doktorom Don Olsenom. Na rozdiel od nezávislého srdca AbioCor, srdce Jarvik 7 vyžadovalo niekoľko drôtov, ktoré trčali z pacienta a boli pripojené k veľkej externej jednotke. Vyústenie drôtov viedlo k niekoľkým infekciám u Clarka. Odvtedy Jarvick 7 prešiel mnohými premenami. Súčasný Jarvik 2000 je už len srdcová pumpa, ktorá podporuje činnosť jednej srdcovej komory. Pomáha srdcu pretláčať krv do celého tela. Rýchlosť pumpovania sa dá nastaviť manuálne, takže istá telesná námaha nie je rizikom. Aj keď ide o trvalý implantát, napájanie je vyriešené zvonku. Človeku teda do tela vedú drôty, musí stále pri sebe nosiť opasok s batériami a každých osem hodín ich vymieňať.

Rotary axial flow LVAD

Táto pomocná srdcová pumpa nie je väčšia ako "C" baterka. Turbínové zariadenie pumpuje okysličenú krv všade do tela. Elektricky poháňaná pumpa nepulzuje ani nebije ako skutočné srdce. V tomto prípade je pumpa prispôsobená pre ľavú srdcovú komoru. Iné pumpy sú implantované do hrude alebo do brušnej dutiny. Táto pumpa je najmenšia zo všetkých troch, niektoré modely môžu byť implantované vo vnútri srdcovej komory. Tento model LVAD má nízke energetické nároky. Vysoká rýchlosť pumpy môže ničí červené krvinky, čo patrí k nevýhodám tohoto zariadenia.

Thoratec pneumatic system

V podstate ide o VAD systém. Môže byť použitý pre pravú alebo ľavú dutinovú podporu. Thoratec systém je vhodný pre pacientov, ktorým sa náhle katastroficky zhorší stav, zatiaľ čo čakajú na transplantáciu srdca.

Streamliner model

Streamliner je určený k dlhodobej a stálej liečbe pre pacientov trpiacich posledným štádiom srdcového zlyhania. Prístroj by bol uložený v brušnej dutine a pripojení ku skutočnému srdcu pomocou dvojice trubičiek alebo „cannulae“. Implantovaný s pumpou a vnútorným kontrolným obvodom a baterkou. Mimo tela, by pacient nosil externú baterku a operátor, ktorý by bol spojený s implantátom sústavou obvodov cez odev.
Streamliner sa nepodobá skutočnému srdcu. Radšej než používanie flexibilných membrán a protetických srdcových chlopní, streamliner používa malú vrtuľu pre vytváranie krvného toku. Návrh budúceho Streamlineru zamýšľa odstrániť veľa problémov, ktoré súvisia s únavou a trombózou a mal by viesť k väčšej spoľahlivosti a menším komplikáciám.
Zadná India

Zadná India (niekedy aj Indočínsky polostrov – odvodený od názvu francúzskej kolónie Francúzska Indočína) je polostrov v juhovýchodnej Ázii medzi Tonkinským zálivom, ktorý je súčasťou Juhočínskeho mora a Thajským zálivom. Polostrov má rozlohu približne 2 mil. km². Malajský polostrov nie je súčasťou polostrova Zadná India. Územie patrí do povodia riek Mekong, Menam, Salwin a Iravadi. Polostrov zahŕňa celý štát Kambodža, južnú časť Laosu, východnú časť Thajska a južnú a centrálnu časť Vietnamu.
Lachau

Poloha

Obec má rozlohu 25,78 km². Najvyšší bod je položený 1 538 m n. m. a najnižší bod 676 m n. m.

Obyvateľstvo

Počet obyvateľov obce je 219 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Robotizovaná prevodovka

Robotizovaná prevodovka alebo aj "automatizovaná" a "motorizovaná" prevodovka je druh prevodovky používaný v dopravných prostriedkoch.
Ide v podstate o manuálnu prevodovku, ktorá nie je ovládaná priamo vodičom cez mechanickú páku, ale pomocou servomotorov a riadiacej elektronickej jednotky. Automobil s robotizovanou prevodovkou nemá spojkový pedál, čo však neznamená, že vodič stráca možnosť ovplyvniť voľbu prevodového stupňa – radenie ovláda odtláčaním alebo pritiahnutím páky za volantom, alebo stupne volí dotykmi riadiacej páky, prípadne tlačidlami na volante. Prevodovka má tiež možnosť automatického volenia prevodových stupňov.
Výhodou robotizovanej prevodovky je jej jednoduchosť oproti automatickej alebo dvojspojkovej prevodovke. Nevýhodou môže byť napríklad jav straty trakcie pri preraďovaní čo sa prejavuje jemným trhnutím.
Robotizované prevodovky môžu byť jednospojkové, klasická koncepcia prevodovky s robotizovaným ovládaním alebo dvojspojkové.
Dvojspojková prevodovka má dva výstupné hriadele na dve spojky. Prvá hriadeľ ovláda párne stupne a druhá nepárne. Kým jedna spojka je v behu so zaradeným prevodovým stupňom, elektronická jednotka zaradí pravdepodobný nasledujúci stupeň pre druhú spojku. Pri preraďovaní sa len prvá spojka vypne a druhá pripojí. Výhodou je rýchlejšie radenie približne 0,5 s postačuje na zmenu rýchlostného stupňa. Nevýhodou je komplikovanejšia technológia, vyššie straty trením mechanizmu, náročnejší servis a drahšie opravy.
Suðuroy

Suðuroy (dán.: Suderø, isl.: Suðurey) je štvrtý najväčší a najjužnejší Faerský ostrov. Jehno meno znamená južný ostrov. Má 163,7 km² a 5 041 obyvateľov.

Geografia

Najvyšším bodom ostrova je hora Gluggarnir, ktorá meria 610 m, ale známejší je rozhodne vrch Beinisvørð, ktorý je na západ od obce Sumba. len 0,1 % rozlohy ostrova tvorí voda.

Turistika

Návštevníci ostrova Suðuroy sem cestujú trajektom z Tórshavnu. Cesta trvá približne dve hodiny a keď je pekné počasie, je tu krásny pohľad na deväť z osemnástich Faerských ostrovov. Sú to Streymoy, Nólsoy, Hestur, Koltur, Sandoy, Skúvoy, Stóra Dímun, Lítla Dímun a Suðuroy. Na ostrove funguje autobusová doprava, ktorá vedie z prístavu Krambatangi do ostatných častí ostrova.

Šport

Na ostrove Suðuroy bol v roku 1892 založený najstarší futbalový klub na Faerských ostrovoch Tvøroyrar Bóltfelag, ktorý bol v tom čase deviatym najstarším klubom Dánska. Na ostrove sú ďalšie tri futbalové kluby VB Vágur, Royn z Hvalby a futbalový klub zo Sumby. Od roku 2017 sa z týchto futbalových klubov stal jeden klub, ktorý počas futbalového roku 2017 hrá pod názvom TB/FC Suðuroy/Royn ale z roku 2018 bude hrať s názvom Suðuroyingar (Južnoostrovčania).
Hotel Albrecht

Hotel Albrecht je päťhviezdičkový hotel v Bratislave neďaleko Slavína. Hotel Albrecht je situovaný v rezidenčnej štvrti mesta na Mudroňovej ulici. Vznikol kompletnou rekonštrukciou historickej budovy z dvadsiatych rokov dvadsiateho storočia, kde rodina vinárov Albrechtovcov prevádzkovala výletnú reštauráciu s kaviarňou Albrecht, známa ako výletná reštaurácia Albrechtova záhrada. Počas druhej svetovej vojny sa tu konávali májalesy Hlinkovej gardy. Počas komunizmu postupne chátral a rekonštrukcie sa dočkal až v roku 2008.
V roku 2009 získal hotel Albrecht ocenenie CE.ZA.AR v kategórii Interiér.
Vauville (Manche)

Poloha

Obec má rozlohu 16,35 km². Najvyšší bod je položený 182 m n. m. a najnižší bod 3 m n. m.

Obyvateľstvo

Počet obyvateľov obce je 378 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fontiès-d’Aude

Poloha

Obec má rozlohu 6,07 km². Najvyšší bod je položený 195 m n. m. a najnižší bod 74 m n. m.

Obyvateľstvo

Počet obyvateľov obce je 404 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE